  Майя Бывальцева Удмуртилэн тӧроез Александр Бречалов улосвылысь ваньбурет кусыпъёсъя министре Анна Боталоваез юнматон сярысь пуктэтэз кинюртӥз. Вераны кулэ, азьвылгес, 2017-тӥ арын толшорысен оштолэзёзь но куарусёнысен шуркынмонозь, Боталова министрлэсь ужзэ быдэсъясь вал. Солэсь азьвыл кема дыр ӵоже министрлэн воштӥсез луыса ужаз. Тодэ вайытом, коньывуон кутсконын Удмуртилэн тӧроез улосвыл кивалтэтлэн выль ёзсӧзнэтэныз тодматӥз, сое кылдытон ар пумозь йылпумъяськыны кулэ. ВАТСАН Боталова Анна Анатольевна.  Вордӥськиз 7-тӥ гудырикошконэ 1974-тӥ арын. 1998-тӥ арын «Юриспруденция» ӧнеръя Удмурт кун университетэз йылпумъяз.  1991-тӥ арысен Ижкарысь Октябрь калык судын судлэн кенешаз секретарь луыса ужаз;  1997–1998 аръёсы — Дэри ёрос администрациысь юрист;  1998–2000 аръёсы — Дэри ёрос администрациысь юридик ёзэтлэн кивалтӥсез;  2000-тӥ арын Удмурт Элькунысь Асъетъя кун комитетысь ваньбурен кивалтонъя ёзэтысь нуись ӧнерчи;   2000–2002 аръёсы — Удмурт Элькунысь Асъетъя кун комитетысь ваньбурен кивалтонъя ёзэтысь валтӥсь ӧнерчи;   2002–2007 аръёсы — Удмуртиысь ваньбурет кусыпъёсъя министерствоысь кун унитарной предприятиосъя но кун ужъюртъёсъя ёзэтлэн кивалтӥсез;   2007–2017 аръёсы — Удмуртиысь ваньбурет кусыпъёсъя министрлэн воштӥсез;  2017-тӥ арын — Удмуртиысь ваньбурет кусыпъёсъя министрлэн нырысетӥ воштӥсез; Удмуртиысь ваньбурет кусыпъёсъя министрлэсь ужзэ быдэсъясь. Тегъёс: Политика Ижкар Удмуртия кивалтэт АлександрБречалов  